Aukštojs
Aukštojs (lietuviešu: Aukštojas jeb Aukštàsis kálnas) ir Lietuvas augstākais punkts virs jūras līmeņa. Kalns atrodas ~24 km uz dienvidaustrumiem no Lietuvas galvaspilsētas Viļņas, netālu no Baltkrievijas robežas. 2004. gadā Viļņas Gedimina Tehniskās Universitātes speciālisti noteica precīzu šīs virsotnes augstumu, kas ir 293,84 m. Līdz tam par Lietuvas augstāko virsotni tika uzskatīts Jozapines kalns (lietuviešu: Juozapinė), kura augstums ir tikai nedaudz mazāks kā Aukštojam — 292,7 m.